નિફ્ટી-૫૦ ઊંચા સ્તરે ખૂલ્યા બાદ નીચે બંધ આવ્યો હતો. મેની એક્સ્પાયરી પછી તાજેતરના આ તીવ્ર સ્વિંગ માટે એફઆઇઆઇના ટ્રેડિંગ નિયમોમાં ફેરફારને જવાબદાર ગણાવી શકાય છે. કેટલાંક લાર્જ કેપ શેરોને કારણે ઇન્ડેક્સ ટકી રહ્યો હતો. મિડ અને સ્મોલ કેપ શેરોએ ઘણો ખરાબ દેખાવ કર્યો હતો. ૨૩ મેએ આશરે ૧૦,૪૦૦ના નીચા સ્તર બાદ નિફ્ટી ૧.૯ ટકા વધ્યો છે, જ્યારે મિડ કેપ ઇન્ડેક્સ ૦.૪૩ ટકા અને સ્મોલ કેપ ઇન્ડેક્સ ૨.૭૫ ટકા ઘટ્યો છે.